Danevirke og Hedeby ved Slesvig er kommet på Unescos liste over verdens kulturarv. Det besluttede organisationen på et møde i Bahrain lørdag.

- 14 års arbejde er med denne fremragende nominering er dermed afsluttet med succes. Nu drejer det sig om at bevare Hedeby og Danevirke som en arv for menneskeheden, siger den tyske Unesco-chef Maria Böhmer til mediehuset SHZ.

De to steder er enestående minder om vikingetiden og periodens kulturelle tradition, lyder det blandt andet i Unescos begrundelse for optagelsen på oversigten over denne verdens vigtigste kulturelle værdier.

- Danevirke og Hedeby tydeliggør, at vores historie siden tidernes morgen har været præget af handsel og udveksling på tværs af nationale grænser, uddyber Maria Böhmer beslutningen.

Med udnævnelsen bliver det samtidig understreget, at Danevirke og Hedeby er blandt de vigtigste, arkæologiske mindesmærker i Nordeuropa.